text: რეტრომედია სად შეიძლება თამარ მეფის საფლავის მოძიება „თბილისელები“, 11 ნოემბერი, 2009 წელი 2013-11-24 11:29:52საქართველოში ბევრი თქმულება არსებობს თამარ მეფის დაკრძალვისა და საფლავის ადგილმდებარეობის შესახებ. საისტორიო წყაროები კი ერთხმად მიუთითებენ, რომ თამარი გელათში დაკრძალეს. ამ საკითხის შესახებ უფრო დაწვრილებით გვესაუბრება ისტორიკოსი მანანა ხომერიკი. - „აღმოიყვანეს და მცირეთა შინა დღეთა მცხეთად დადვეს და მერმე უკანასკნელ თვით მუნვე გელათს დაამკვიდრეს თვისსა შინა სამარხოსა, დიდებად მუნ შინა დამკვიდრებულთა პაპათა და მამათა მისთა, სახელოვანთა დიდთა მეფეთა თანა“ („ცხოვრება მეფეთ-მეფისა თამარისა“, ქართლის ცხოვრება). „მეფობასა შინა დაყო ოცდასამი წელიწადი და აღვიდა წინაშე ღმრთისა, სადა იგი მკვიდრობენ წინასწარმეტყველნი და მამამთავარნი და მეფენი. დამარხეს ახალსა მონასტერსა გელათს (ლაშა-გიორგის დროინდელი მემატიანე, „ქართლის ცხოვრება“). თამარ მეფის გელათში დაკრძალვაზე მიუთითებენ ასევე ფარსადან გორგიჯანიძე, ვახუშტი ბაგრატიონი და თეიმურაზ ბაგრატიონი. მეცხრამეტე საუკუნის 40-იან წლებში დაკონკრეტდა თამარ მეფის სამარხის ადგილი – გელათის მთავარი ტაძრის სამხრეთ-აღმოსავლეთის მინაშენი, რომელსაც „თამარ მეფის ეკვდარს“ უწოდებენ. დავით მიტროპოლიტს ანდრია მურავიოვისთვის უთქვამს, ამ ეკვდარში სოლომონის მამის, ალექსანდრე მეფის დრომდე, ყოველწლიურად, თამარის ხსენების დღეს, ახდიდნენ მის საფლავის ქვას და პანაშვიდს იხდიდნენო. 1730 წელს, იმერეთის მეფემ, ალექსანდრე მეხუთემ, ამ ეკვდარში თავისი პირველი მეუღლე მარიამ ბეჟანის ასული დადიანი დაკრძალა. ისე გამოდის, თითქოს მან თამარ მეფის საფლავი მიითვისა. ერთ გელათურ სიგელში ალექსანდრე მეხუთე აცხადებს: „იყვნენ მუნ გელათსა კერძო მარჯვენით ეგვტერი დავიწყებული ჟამთა ვითარებისგან არავინ უწყოდა, თუ ვისი საძვლე ყოფილიყო ანუ სახელსა ზედა წმიდისა შენება საყდრისა. ხელ-ვყავ გაშენებად და შემკობად მისა. წილი წლით ვიგდეთ სახელსა ზედა ღმრთისათა და წმიდათა მისთა ზედა, თუ რომლისა არს და აღმოვიდა სახელი სიმხნისა მოსახელისა ანდრია პირველ-გამორჩეულისა. და ფრიად მთნდა ეს და მოვიმოწმეთ აფხაზეთის კათოლიკოზი გრიგოლ და სხვანი მიტროპოლიტნი და ეპისკოპოსნი და აღვაგებინე საკურთხეველი სახლსა ზედა ანდრიას მოციქულისასა დამყარებითა ხელთა მათთა თანა და მუნვე მივიღეთ დედოფალი კურთხეული, მეუღლე ჩემი, საუკუნოდ მოსახსენებლად“. ესე იგი, ეკვდარი მივიწყებული ყოფილა, წილი უყრიათ და ანდრია პირველწოდებულის სახელი ამოსულა, რის გამოც ალექსანდრე მეფემ ააგებინა „საკურთხეველი სახელსა ზედა ანდრია პირველწოდებულისა“.. მკვლევართა ნაწილს ალექსანდრეს გულწრფელობაში ეჭვი ეპარება. ივანე ლოლაშვილი აცხადებს, რომ მეფემ შექმნა „ყალბი დოკუმენტი“, თითქოს ეს ეკვდარი ძველთაგან დავიწყებული იყო. თუ ყურადღებას მივაქცევთ იმ ფაქტს, რომ ალექსანდრე მეფის განზრახვას მხარს უჭერდნენ მიტროპოლიტნი და ეპისკოპოსნი, ნუთუ ყველამ უღალატა მეფეთ-მეფე თამარის ხსოვნას. ან იქნებ, ეკვდარი იმ დროისთვის ცარიელი იყო?! როგორც ცნობილია, საფრანგეთის ეროვნულ ბიბლიოთეკაში დაცულ დოკუმენტურ მასალაში აღმოჩნდა ფრანგი ჯვაროსნის – დე ბუას წერილი, რომელიც თამარ მეფის ნეშტის იერუსალიმში გადასვენებას შეეხება. ამ დოკუმენტის ქართული თარგმანი 1929 წელს ზურაბ ავალიშვილმა გამოაქვეყნა პარიზში, მაგრამ, უნდა ითქვას, რომ მას თავად არ სჯეროდა რაინდის მონათხრობის ჭეშმარიტებისა. ფრანგი რაინდი ბეზანსონის არქიეპისკოპოს ამადე დე ტრემლეს ატყობინებდა: „გავიგეთ და სანდო მაცნეთა წყალობით ჭეშმარიტად მივითვალეთ, რომ ვიღაც ქრისტიანები იბერიიდან, რომელთაც გეორგენებს (ქართველებს) უწოდებენ, ღვთის შემწეობით შეგონებულნი, უთვალავი მეომრით უშიშრად აღსდგენ ურწმუნოთა წინააღმდეგ. მათი თექვსმეტი წლის მეფე მსგავსია ალექსანდრესი (მაკედონელისა) შემართებითა და მოკრძალებით, რწმენით კი – არა. ამ ახალგაზრდას მოაქვს დედამისის – უძლიერესი დედოფლის თამარის ძვლები, ვინაიდან (თამარს) მისთვის სიცოცხლეში ანდერძად დაუტოვებია, როცა მოკვდებოდა, იერუსალიმში წასულიყო და მისი ძვლები უფლის საფლავის ახლო დაეკრძალა. დედის სურვილის ღრმად პატივისმცემელს, მას გადაუწყვეტია დანაბარების აღსრულება და დედის ნეშტის წმინდა ქალაქში დამარხვა ურწმუნოთა ნება-სურვილის მიუხედავად“. წერილი უთარიღოა, მაგრამ ცნობილია, რომ ამადე დე ტრემლეი ბეზანსონის არქიეპისკოპოსად იჯდა 1195-1220 წლებში, ესე იგი, წერილიც ამ ქრონოლოგიურ ფარგლებში უნდა იყოს დაწერილი. სარწმუნოდ მიაჩნიათ მკვლევრებს თამარ მეფის გელათიდან გადასვენების ვერსია? – მკვლევართა ერთმა ნაწილმა სარწმუნოდ მიიჩნია თამარ მეფის გელათიდან იერუსალიმში გადასვენების ვერსია, მეორე ნაწილმა კი უარყო. პირველად 1940 წელს სარგის კაკაბაძემ გამოთქვა მოსაზრება იმის შესახებ, რომ ფრანგი რაინდის ცნობა სანდოა და გელათიდან თამარ მეფის გადასვენების შემდეგ მისი აკლდამა დიდი ხნის განმავლობაში ცარიელი ყოფილა. დღეს დარწმუნებით ვერ ამბობენ, გათხარა თუ არა ექვთიმე თაყაიშვილმა თამარ მეფის საფლავი. თქვენ რას იტყვით ამის შესახებ? – რაინდის წერილის შესახებ არაფერი იცოდა ექვთიმე თაყაიშვილმა, რომელმაც 1920 წლის ივლისში ალექსანდრე ჯავახიშვილთან ერთად გელათში არქეოლოგიური გათხრები აწარმოა. სამეცნიერო ლიტერატურაში ადრე მითითებული იყო 1919 წელი, არადა, ხელნაწერთა ინსტიტუტში ექვთიმე თაყაიშვილის ფონდში დაცულ შავ ჩანაწერს აწერია: „გელათი, 1920 წელი. 26 ივლისი“. ექვთიმე თაყაიშვილის მიერ ჩატარებულ გათხრებთან დაკავშირებით საქართველოს ცენტრალურ არქივში მივაკვლიე დოკუმენტს, რომელიც ამ გათხრებში კორნელი კეკელიძის მონაწილეობაზეც მეტყველებს. 1920 წლის 17 ივლისს, საქართველოს საკათოლიკოსო საბჭოს თავისი ხაზინდარებისთვის დაუვალებია დეკანოზ კორნელი კეკელიძისთვის ხუთი ათასი მანეთის მიცემა „თამარ მეფის საფლავის გასამშვენიერებლად“. ექვთიმე თაყაიშვილმა ცხრა დღის შემდეგ დაიწყო გათხრები. სიტყვა „გამშვენიერება“ ალბათ, შენიღბულად „საფლავის გათხრას“ ნიშნავს, რისი აშკარად თქმაც სასულიერო პირებს არ სურდათ. როგორც ექვთიმე თაყაიშვილის მიერ 1920 წლის 18 ივლისს დიმიტრი შევარდნაძისთვის გაგზავნილი ბარათიდან ირკვევა, ქუთაისის მიტროპოლიტს, იქაურ სამიტროპოლიტო წევრის თანდასწრებით „ცნობისმოყვარეებისათვის ეგრეთ წოდებული თამარის საფლავი აეხადა, მაგრამ გამოკვლევა თავის თავზე ვეღარ ეკისრა და დაეხურა“. ამის შემდეგ მიტროპოლიტს მეცნიერებისთვის უთხოვია დახმარება. ექვთიმე თაყაიშვილი წერს: „მერე ჩვენ გვთხოვა, მოდით და გამოვიკვლიოთ. მოდის კომისია: მე, კეკელიძე, სამიტროპოლიტო საბჭოს წარმომადგენელი, ალექსანდრე ჯავახიშვილი (როგორც ანთროპოლოგი) და შენ გთხოვთ, როგორც სამხატვრო საზოგადოების წარმომადგენელს და მხატვარს, უსათუოდ მონაწილეობა მიიღო შენებრ ენერგიული. საფლავს, როდესაც ავხდით, ყველაფერი ისე უნდა ჩაიხატოს, როგორც გამოჩნდება და ამის მასალაც უნდა წამოიღოთ“. როგორი იყო საფლავის გათხრით მიღებული შედეგი? – თამარის საფლავად მიჩნეულ სამარხში თამარ მეფის ნაცვლად, სხვა ოთხი მიცვალებული აღმოჩნდა დაკრძალული. აქედან ერთი ქალია (ალექსანდრე მეფის მეუღლე უნდა იყოს), ორი – ახალგაზრდა მამაკაცი და ერთი – ბავშვი. ლოლაშვილი წერს: „მოსაზრება, თითქოს ალექსანდრე მეფემ თავისი მეუღლე დამარხა თამარ მეფის ნასაფლავარში, აქ გამოქვეყნებულმა ჩანაწერებმა (იგულისხმება ექვთიმე თაყაიშვილის ჩანაწერები, – მ.ხ.) დასტურდება. ექვთიმე თაყაიშვილს არ გაუხსნია თამარ მეფის საფლავი, იგი საძიებელია სხვა ადგილას, მისსავე ეკვდერში“. ჩვენ არ ვიცით, როგორ დაადგინა ლოლაშვილმა, რომ გახსნილი სამარხი თამარ მეფის „ნასაფლავარი“ არ იყო. თამარის გადასვენების შემთხვევაში მის „ნასაფლავარში“ ხომ არავითარი კვალი არ დარჩებოდა. მხოლოდ გადასვენების შემდეგ დაცარიელებულ სამარხში იქნებოდა შესაძლებელი ორი მამაკაცის, ბავშვისა და, ბოლოს ალექსანდრე მეფის მეუღლის დაკრძალვა. ალექსანდრეს რომ თამარის ძვლები შეეწუხებინა, გათხრისას ორი ქალის ნეშტი აღმოჩნდებოდა. ხოლო თუ ექვთიმე თაყაიშვილს შეცდომით თამარის საფლავი არ გაუხსნია, ეს ნიშნავს იმას, რომ არც ალექსანდრე მეფე შეხებია მეფის საფლავს და, როგორც ლოლაშვილი წერს, „იგი საძიებელია სხვა ადგილას მისსავე ეკვდარში“. 1887 წელს თედო ჟორდანიამ გამოაქვეყნა გელათის მონასტრის მეცამეტე საუკუნის სიგელი, რომელიც გაცემულია 1260-იან წლებში. ამ საბუთში სხვა „მწირველებთან“ ერთად მოხსენიებულია „თამარის მწირველიც“. ბაბილინა ლომინაძემ განმარტა ამ საეკლესიო ტერმინის მნიშვნელობა: „მწირველი“ ეწოდება საეკლესიო პირს, რომელსაც ევალებოდა მეფეთა და დიდებულთა საძვალის მოვლა-პატრონობა, მათი სულის მოსახსენიებელი წირვის შესრულება და სხვა. აღნიშნულ წლებში კი გელათის მონასტერში თამარ მეფის მწირველი ყოფილა დადგენილი. ამ ფაქტზე დაყრდნობით ბაბილინა ლომინაძე ასკვნის, რომ „თამარ მეფის ნეშტი არსად გადატანილი არ არის“. ეს დასკვნა ლოგიკური ჩანს, მაგრამ თამარ მეფის გადასვენების შემთხვევაში, მწირველი ხომ ძველებურად გააგრძელებდა მისი სულის მოხსენიებას და თუნდაც ცარიელი საფლავის მოვლას?! ბაბილინა ლომინაძე წერს, რომ დროთა განმავლობაში „თამარის სამწირველო მწირველიც მოიშალა – გაუქმდა (ამავე დროს, არ შემოგვრჩა რამე მატერიალური ნიშანი – მისი საფლავის მაუწყებელი). აი მიზეზი იმისა, თუ რატომ არ ვიცით დღეს ლოკალური მინიშნებით თამარ მეფის საფლავი გელათში“. ჩვენი აზრით, თუ თამარ მეფის გადასვენების ვერსიას სარწმუნოდ მივიჩნევთ, უნდა ვიფიქროთ, რომ ეს საიდუმლოდ მოხდა მონღოლების შემოსევის წინ. ეს ფაქტი საქართველოში არ გახმაურებულა და ქართველ ისტორიკოსს – ვახუშტი ბატონიშვილს, ნიკო დადიანსა და სხვებს, არაფერი სმენიათ მის შესახებ. ყველა ერთხმად მიუთითებდა, რომ თამარ მეფე გელათში განისვენებს. ბერძენი არქეოლოგი ათანასიოს იკონოპულოსი დარწმუნებული იყო, რომ თამარ მეფის საფლავს მიაკვლია. ჯვრის მონასტრის ნეკროპოლის საფლავში მოთავსებული ყოფილა ორი მანდილოსნის ნეშტი. სამარხის გახსნისას იკონოპულოსს სურათი გადაუღია, რომელზეც გარკვევით ჩანს, რომ ამ ორი მიცვალებულის ძვლები საფლავში ბუნებრივად განლაგებული კი არ არის, არამედ არეულ-დარეულია, თითქოსდა იმის საბუთად, რომ ისინი საიდანღაც გადმოსვენებულებს ეკუთვნით. არსებობს ერთი დოკუმენტი, რომელიც, როგორც მიიჩნევა, სრულიად აბათილებს თამარ მეფის გელათიდან გადასვენების ვერსიას: რუსუდან დედოფალმა რომის პაპ ჰონორიუს მესამეს გაუგზავნა წერილი, რომელშიც თამარ მეფის გადასვენების შესახებ არაფერია ნათქვამი. დედოფალი პაპს ატყობინებდა: „ძმა ჩემი ქართველთა მეფე მიიცვალა და მისი სამეფო მერგო. აწ ვითხოვთ თქვენს კურთხევას ჩვენთვის და ყველა ჩვენ ქვეშევრდომ ქრისტიანისთვის. დამიეტში მყოფის თქვენის ელჩისგან მივიღეთ თქვენი დიდებული რჩევა და ბრძანება, რომე ჩემი ძმა წასულიყო ქრისტიანების შესაწევნელად. ისიც ამ ზრახვასა და წასვლის მზადებაში იყო, როდესაც ბოროტნი თათარნი შემოვიდნენ ჩვენს ქვეყანაში.“ თუ კარგად დაუკვირდებით, ფრანგი ჯვაროსნისა და რუსუდან მეფის წერილები ერთმანეთს არ აბათილებენ, არამედ ორი ერთმანეთისგან დამოუკიდებელი ფაქტის შესახებ გვაწვდიან ინფორმაციას: 1. ფრანგი რაინდი გვამცნობს, რომ ახალგაზრდა ქართველი მეფე თავისი დედის თამარ მეფის ძვლებს იერუსალიმში მიასვენებდა. ცხადია, რომ ლაშა-გიორგი ამას რომის პაპის რჩევის გარეშე აკეთებდა. 2. რუსუდან დედოფლის წერილიდან ვიგებთ, რომ რომის პაპს ლაშა-გიორგისთვის „ქრისტიანობის შესაწევნელად“ წასვლა ურჩევია, რასაც არავითარი კავშირი არ ჰქონდა თამარ მეფის გადასვენებასთან. ამასთან, ლაშა-გიორგის მზადება დაუწყია, მაგრამ ვეღარ წასულა. ბათუმისა და სხალთის ეპისკოპოსი დიმიტრი (შიოლაშვილი) წერს ერთ-ერთ ინტერვიუში, რომ კვიპროსზე ქართული ეკლესიის კვალი ჯერ კიდევ მეცხრე-მეათე საუკუნეებში ჩანს. ქართველებს აუგიათ მონასტერი, რომელიც მოგვიანებით თამარ მეფეს გაუმშვენიერებია. დღეს ეს სავანე ნანგრევებად არის ქცეული, მონასტრის ტერიტორია კი სულ გადათხრილია. გადმოცემით, აქ მდიდარი ქართველი ქალბატონი ყოფილა დაკრძალული და მძარცველები განძს ეძებდნენ. ბათუმისა და სხალთის ეპისკოპოსი იშველიებს ჯვაროსანი რაინდის წერილს და ასეთ დასკვნამდე მიდის: „იერუსალიმში მიმავალ მეფეს აუცილებლად კვიპროსი უნდა გაევლო. ამრიგად, სრულიად შესაძლებელია, რომ თამარმა განსასვენებელი თავისსავე აშენებულ და გამშვენებულ მონასტერში ჰპოვა“. სრულ ჭეშმარიტებაზე პრეტენზიას ვერავინ განაცხადებს, მაგრამ ყველაზე საეჭვო ის ვერსიაა, რომლის თანახმადაც თამარის საფლავი შეიძლება, გელათის ტაძრის ეზოში აღმოჩნდეს. დიდებულ თამარ მეფეს ეზოში დაკრძალვას არავინ აკადრებდა.


source: wikipedia

text: ასურნასირფალ II, ასურეთის მეფე ძველი წელთაღრიცხვით 883 - ძვ. წ. 859. მის დროს საფუძველი ჩაეყარა „ახალი ასურული სამეფოს“ სამხრეთ ძლიერებას. ასურნასირფალ II აწარმოებდა ომებს მეზობლების წენააღმდეგ. დაარბია ჩრდილოეთ შუამდინარეთში დასახლებული არამეელები, რომლებიც წინა ორი საუკუნის მანძილზე დიდად ავიწროებდნენ ასურელებს. დიდი ბრძოლები გადაიხადა ჩრდილოეთით - ნაირისა და ურარტუს ქვეყნებთან. დაიპყრო ევფრატის დასავლეთი მდებარე მიწები - სირიისა და ფინიკიის მნიშვნელოვანი ნაწილი. მისი ლაშქრობები ხასიათდებოდა დიდი სისასტიკით დაპყრობილი მოსახლეობის მიმართ. ამ ლაშქრობათა ამბები მოთხრობილია ასურნასირფალ II ანალებში, ხოლო მრავალი სცენა წარმოდგენილია ქ. ქალზუში მისი სასახლის კედლებზე ამოკვეთილ ბარელიეფებზე. ლიტერატურა ასურეთის მეფეები


source: CulturaX

text: საქართველო ჩინეთში უმსხვილეს გამოფენაზე წარსდგა - Georgian Farmers' Association ჩინეთის სახალხო რესპუბლიკის ხელისუფლების ინიციატივით, 18 სექტემბერს, ჩინეთში, ქალაქ სიამენში, უმსხვილესი საერთაშორისო საინვესტიციო და სავაჭრო გამოფენა (China International Fair for Investment & Trade) გაიხსნა, სადაც საქართველოს მოწვეული საპატიო ქვეყნის სტატუსი აქვს მინიჭებული და განსაკუთრებული საგამოფენო სივრცე გამოეყო. გამოფენის ფარგლებში, საქართველოს ეკონომიკისა და მდგრადი განვითარების სამინისტროს, სსიპ-ის "აწარმოე საქართველოში" ორგანიზებით, ასევე საქართველოს სოფლის მეურნეობის, რეგიონალური განვითარებისა და ინფრასტრუქტურის, ენერგეტიკის და საგარეო საქმეთა სამინისტროების თანამონაწილეობით დაგეგმილია საქართველოს პოტენციალის წარმოჩენა სხვადასხვა ჭრილში, რაც უმთავრესად საქართველოს ბიზნესკლიმატის, საინვესტიციო და სავაჭრო შესაძლებლობების ფართო აუდიტორიისთვის გაცნობას გულისხმობს. აღსანიშნავია, რომ გამოფენის პირველ დღეს, გაიმართა საქართველო-ჩინეთის ბიზნესფორუმი, რომელიც საქართველოს ეკონომიკისა და მდგრადი განვითარების მინისტრმა გიორგი გახარიამ და საქართველოს სოფლის მეურნეობის მინისტრმა ლევან დავითაშვილმა გახსნეს. საქართველოსთვის გამოყოფილ საგამოფენო სივრცეში განთავსებულია როგორც სამთავრობო პროგრამების განმახორციელებელი უწყებების, ასევე საინვესტიციო, ექსპორტიორი და ღვინის მწარმოებელი კომპანიების სტენდები, სადაც თითოეულ დაინტერესებულ პირს შესაძლებლობა აქვს გაესაუბროს ქართული კომპანიებისა თუ სახელმწიფო უწყებების წარმომადგენლებს და მიიღოს მისთვის საჭირო დეტალური ინფორმაცია. გამოფენის ფარგლებში ასევე გაიმართება მაღალი დონის სამთავრობო შეხვედრები, ორმხრივი სესიები კერძო სექტორის წარმომადგენლებისთვის და ბევრი სხვადასხვა ღონისძიება, რაც საქართველო ჩინეთის ურთიერთობების კიდევ უფრო გაღრმავებას შეუწყობს ხელს.


გასტრონომია, საზოგადოება,


source: fineweb

text: უკრაინის თავდაცვის სამინისტროს მონაცემებით, რუსეთს 5000-დან 7500-მდე სამხედრო მოსამსახურე ჰყავს უკრაინის ტერიტორიაზე გარდა კონტინგენტისა, რომელიც რუსეთთან მიერთებულ ყირიმშია განთავსებული. ამის შესახებ თავდაცვის მინისტრის მოადგილე იგორ დოლგოვმა 29 ნოემბერს კიევში უთხრა ჟურნალისტებს. მისი ინფორმაციით, ყირიმში იმყოფება რუსეთის 23 000 სამხედრო მოსამსახურე და მათგან 9000-მდე ჯარისკაცია განთავსებული ყირიმისა და უკრაინის დანარჩენი ტერიტორიის ადმინისტრაციული საზღვრის გასწვრივ. ამას გარდა, რუსეთს 55 000-მდე ჯარისკაცი ჰყავს განთავსებული უკრაინის საზღვართან ძალიან ახლოს. ამ ინფორმაციას ჯერ არ მოჰყოლია მოსკოვის გამოხმაურება, თუმცა მას ბევრჯერ აქვს უარყოფილი ბრალდება უკრაინის ტერიტორიაზე რუსი სამხედროების ყოფნის შესახებ. რუსეთმა 2014 წლის მარტში მოახდინა უკრაინის კუთვნილი ყირიმის ანექსია. ამასთან, უკრაინა და დასავლეთი აცხადებენ, რომ მოსკოვი სამხედრო ძალით, ეკონომიკურად და პოლიტიკურად ეხმარება აღმოსავლეთ უკრაინაში მებრძოლ სეპარატისტებს. მიმდინარე თვეში სისხლის სამართლის საერთაშორისო სასამართლომ აღმოსავლეთ უკრაინის კონფლიქტი შეაფასა, როგორც „საერთაშორისო შეიარაღებული კონფლიქტი“ რუსეთსა და უკრაინას შორის. გაეროს მონაცემებით, 2014 წელს დაპირისპირების დაწყების შემდეგ დაღუპულთა რიცხვი 9600-ს აღემატება.


E. ethics commission of association of lawyers შედგება 3 წლის ვადით არჩეული 9 წევრისგან. 7 წევრს ირჩევს საქართველოს ადვოკატთა ასოციაციის საერთო კრება, ხოლო თითო წევრს ირჩევენ აფხაზეთისა და აჭარის ავტონომიური რესპუბლიკების ადვოკატთა ასოციაციების საერთო კრებები. აფხაზეთისა და აჭარის ავტონომიური რესპუბლიკების ადვოკატთა ასოციაციების ეთიკის კომისიების წევრთა რაოდენობა, უფლებამოსილება და არჩევის წესი განისაზღვრება დებულებით, რომელსაც ამტკიცებს შესაბამისი ავტონომიური რესპუბლიკის ადვოკატთა ასოციაციის საერთო კრება. ეთიკის კომისიის წევრის ხელახლა არჩევა შეიძლება მხოლოდ ერთხელ. ეთიკის კომისიის თავმჯდომარეს ირჩევს აღმასრულებელი საბჭო თავისი წევრებისგან, 1 წლის ვადით, კანდიდატის წინასწარი წერილობითი თანხმობის საფუძველზე. ეთიკის კომისია ამოწმებს ადვოკატზე შემოსულ ინფორმაციას, სწავლობს მის საფუძვლიანობას და წყვეტს ადვოკატის დისციპლინური პასუხისმგებლობის საკითხს. ანონიმური წერილები და შეტყობინებები არ შეიძლება საფუძვლად დაედოს ადვოკატის დისციპლინური პასუხისმგებლობის საკითხის განხილვას. ადვოკატთა დისციპლინური პასუხისმგებლობისა და დისციპლინური წარმოების წესი განისაზღვრება საქართველოს ადვოკატთა ასოციაციის საერთო კრების მიერ დამტკიცებული დებულებით („ადვოკატთა შესახებ” საქართველოს კანონი, მუხლი 28). Source: მოხელის სამაგიდო ლექსიკონი / გაეროს განვითარების პროგრამა; [შემდგ.: სამსონ ურიდია და სხვ.; რედ.: ვაჟა გურგენიძე] - თბ., 2004 - 483გვ.: ცხრ.; 24სმ. - (საჯარო მოსამსახურის ბ-კა). - ISBN 99940-0-063-2: [ფ.ა.]


ლევან დავითაშვილი: შეიძლება კომერციულად მისაღები ინიციატივები გვქონდეს, მაგრამ ეს არ იყოს თავსებადი ჯანდაცვის რეკომენდაციებთან » kvira.ge განთავსების დრო 21:31 7.04.2020 1 “ჩვენ შეიძლება კომერციულად მისაღები ინიციატივები გვქონდეს, მაგრამ ეს არ იყოს თავსებადი ჯანდაცვის რეკომენდაციებთან. ჩვენი უპირველესი ამოცანაა მოსახლეობის ჯანმრთელობის დაცვა”, – განაცხადა გარემოს დაცვისა და სოფლის მეურნეობის მინისტრმა ლევან დავითაშვილმა. მისივე თქმით, აუცილებელია, რომ ყველამ მედიკოსების რეკომენდაციები გაითვალისწინოს. „გურიასა და ხაშურში ფუნქციონირება დაიწყო მობილურმა ბაზრებმა. მოვუწოდებდი ყველა ახალი ინიციატივის ავტორს, რომ მჭიდრო კომუნიკაცია ჰქონდეთ მედიკოსებთან, გათვალისწინებული იყოს ჯანდაცვის უწყების მოთხოვნები. ჩვენ შეიძლება კომერციულად მისაღები ინიციატივები გვქონდეს, მაგრამ ეს არ იყოს თავსებადი ჯანდაცვის რეკომენდაციებთან. ჩვენი უპირველესი ამოცანაა მოსახლეობის ჯანმრთელობის დაცვა. აქედან გამომდინარე, ყველა გადაწყვეტილება უნდა იყოს იმ რეკომენდაციებთან თანხვედრაში, რომელსაც დაავადებათა კონტროლის ცენტრი გასცემს. ამიტომ, ძალიან კარგია, როცა ჩვენ მედიაციას ვახდენთ სავაჭრო ჯაჭვის სხვადასხვა რგოლს შორის, ეს იქნება ფერმერები, მწარმოებლები, საბითუმო შემსყიდველი თუ მომხმარებელი, მაგრამ მნიშვნელოვანია რომ ეს მოხდეს ღია სივრცეებში, მოხდეს ისე, რომ მინიმალური იყოს კონტაქტი, იყოს სოციალური დისტანცირება, იყოს სანიტარიულ-ჰიგიენური წესები დაცული. პირბადეები უნდა იყოს გამოყენებული და ეს არის სავალდებულო პირობა, მათ შორის, ასეთი ტიპის სავაჭრო სივრცეების ფუნქციონირებისას, ეს არის უკვე ჯანდაცვის მსოფლიო ორგანიზაციის რეკომენდაცია. ყველაზე მნიშვნელოვანია, რომ ეს ორგანიზებული პლატფორმები ითვალისწინებდეს მედიკოსების რეკომენდაციებს“, – განაცხადა გარემოს დაცვისა და სოფლის მეურნეობის მინისტრმა ლევან დავითაშვილმა. მაკა სოლოღაშვილი: ბოჭორიშვილის კლინიკაში კორონავირუსით ინფიცირებული 23... 11:01 5.06.2020 ერთ-ერთი კომპანიის ხელმძღვანელი პანდემიის შედეგად დაზარალებულთათვის... 10:41 5.06.2020 10:39 5.06.2020 აშშ-ში უფლებადამცველებმა თეთრ სახლთან აქციის დაშლის გამო ტრამპის... 10:33 5.06.2020 CryptX IQ GITA-ს 650 000-ლარიანი საგრანტო პროგრამის მე-2 რაუნდის... 10:32 5.06.2020 19:11 4.06.2020 22 12:27 4.06.2020 1,656 16:42 4.06.2020 1,037 17:51 3.06.2020 669 20:33 3.06.2020 563 20:30 4.06.2020 429


საქართველოში გაიხსნა კორონავირუსის გამო ჩაკეტილი კიდევ ერთი ზონა მკაცრი კარანტინის რეჟიმი გაუქმდა თერჯოლის მუნიციპალიტეტის სოფელ ღვანკითში, სადაც ბოლო ხანს კორონავირუსით ინფიცირების არცერთი ახალი შემთხვევა აღარ ყოფილა. ღვანკითი, სადაც 2400-ზე მეტი ადამიანი ცხოვრობს, 23 აპრილს ჩაიკეტა მას შემდეგ, რაც რამდენიმე დღის განმავლობაში კორონავირუსი დაუდასტურდა 7 ადამიანს. 6 მათგანი უკვე გამოჯანმრთელდა და ქუთაისის ტუბერკულოზისა და ინფექციურ პათოლოგიათა ცენტრიდან გაწერეს. ამ კლინიკაში ღვანკითიდან 1 პაციენტი რჩება. დღეიდან, 12 მაისიდან სოფლის შესასვლელები გაიხსნა და მოქალაქეებს გადაადგილება თავისუფლად შეუძლიათ. უწყებათაშორისი საკოორდინაციო საბჭოს გადაწყვეტილებით, ღვანკითის შესასვლელთან დარჩება სპეციალური გამშვები პუნქტი, სადაც მოსახლეობის თერმოსკრინინგი გაგრძელდება. უფრო ადრე, მკაცრი კარანტინი მოიხსნა ლენტეხში, ქობულეთის მუნიციპალიტეტის ოთხ სოფელსა და ხაშურის მუნიციპალიტეტის სოფელ ხიდისყურში. სრული კარანტინის რეჟიმი ჯერ ისევ მოქმედებს მარნეულში, ბოლნისსა და თეთრიწყაროში. ღამე დამარხული სამი შვილის დედა (78118) დაბადების დღეზე, რომელიც 19 წლის ფეხბურთელის სიკვდილით დასრულდა, ევროპის ჩემპიონი ძიუდოისტიც იმყოფებოდა (76207) გადაიღო თუ არა ინციდენტის კადრები ფეხბურთელის საქმის მოწმე ფოტოგრაფმა? (55845) შაქარაშვილის საქმის დაკარგული ნივთმტკიცება და ადვოკატის განსხვავებული ვერსიები (20779) ვის ეკუთვნის ხიდის ქვეშ ნაპოვნი წინდები, რომლებიც ფეხბურთელის საქმეში დევს (19137)


როგორ გახდა ჩუმად აღებული იპოთეკური სესხი მძიმე დანაშაულის მიზეზი და რა არ აპატია მამამ ერთადერთ შვილს » თბილისელები როგორ გახდა ჩუმად აღებული იპოთეკური სესხი მძიმე დანაშაულის მიზეზი და რა არ აპატია მამამ ერთადერთ შვილს 64 წლის მალხაზ ჯ-შვილის ბინიდან თოფის რამდენიმე გასროლის ხმა გვიან ღამით გაისმა. მეზობლებმა ქალის განწირული კივილი და ბავშვების ტირილის ხმაც გაიგეს. შემთხვევის ადგილზე მათ მძიმე სურათი დახვდათ – მალხაზ ჯ-შვილს სანადირო თოფიდან გასროლით ადგილზევე მოეკლა ერთადერთი შვილი 42 წლის კობა ჯ-შვილი. მძიმედ დაჭრილ მდგომარეობაში აღმოაჩინეს მისი მეუღლეც, 30 წლის ნანა ქ-ძე, რომელსაც ცეცხლსასროლი იარაღიდან ზურგის არეში მიყენებული მძიმე ჭრილობა აღენიშნებოდა. შემთხვევის ადგილზე მისულ სამართალდამცველებს ბინაში გარდაცვლილი მამაკაცის გვამი და მძიმედ დაჭრილი მისი მეუღლე დახვდათ. ქალს რაიონულ საავადმყოფოში გადაუდებელი ქირურგიული ოპერაცია გაუკეთდა, რის შემდაც მის სიცოცხლეს საფრთხე აღარ ემუქრებოდა. პირველი ჩვენება გამოძიებას დაზარალებულების მეზობლებმა მისცეს. ვინც მკვლელობას შეესწრო და მკვლელობაში ეჭვმიტანილ მამაკაცს ხელიდან იარაღი წაართვა, მოგვიანებით საამრთალდამცველებთან მიცემულ ჩვენებაში აღნიშნავდა: „მალხაზ ჯ-შვილის ოჯახი ჩემი ბინიდან სამი სახლის დაშორებით ცხოვრობს. დაახლოებით ხუთი წლის წინ მალხაზს მეუღლე გარდაეცვალა. მას შემდეგ რთული პერიოდი ჰქონდა. ერთხანს სმასაც მიჰყო ხელი, მაგრამ ძალიან მშრომელი კაცია და ალკოჰოლს მალე ჩამოშორდა. ათეული წლებია, სატვირთო მანქანის მძღოლად მუშაობს. ბოლოს მანქანაზე შვილი დასვა, მაგრამ მან იმედი ვერ გაუმართლა და ისევ თვითონ გააგრძელა მუშაობა. არ ვიცი რა მოხდა მათ ოჯახში. გვიანი იყო, უკვე დასაძინებლად ვწვებოდი, ეზოში გავედი და რამდენიმე გასროლის ხმა გავიგე. ამას ბავშვების ტირილი და ქალის კივილი მოჰყვა. კიდევ ერთი გასროლა გავიგონე. მივხვდი, რომ მალხაზის ოჯახში რაღაც უბედურება ხდებოდა და იქით გავიქეცი. სახლი ეზოდან ცოტა მოშორებით დგას. დერეფანში დავინახე მალხაზი, ხელში გადაჭრილი თოფი ეჭირა. ძირს ეგდო მისი შვილი კობა, იქვე მისი მეუღლე ნანაც დავინახე. ახლოს მივედი, მალხაზს შეშლილი სახე ჰქონდა. ისე გამოვართვი ხელიდან თოფი, წინააღმდეგობა არც კი გაუწევია. შემომხედა და ერთი სიტყვა მითხრა: დავიღუპეო. კობასთან ახლოს მივედი, დავიხარე, პულსი გავუსინჯე, სისხლისგან იცლებოდა. ეზო მეზობლებით გაივსო, ქალებმა აწიოკებული ბავშვები სახლში შეიყვანეს, ვიღაცამ სასწრაფოში დარეკა. მე მალხაზს არ მოვშორებივარ – ეზოს კარამდე მივიდა, მითხრა, აწი მე თავს აღარ ვიცოცხლებო. ვიფიქრე, რამე არ აეტეხა საკუთარი თავისთვის. სახე შვილის სისხლით ჰქონდა მოსვრილი. ვიფიქრე, ჩემთან მიმეყვანა და სისხლი მომებანა. ხელი მოვკიდე და ჩემს სახლში გადავიყვანე. დუმდა, ხმას არ იღებდა. მე თვითონ მოვბანე სახე. როცა პოლიცია ჩემს სახლში მოვიდა უსიტყვოდ გაჰყვათ მათ. იქამდე ერთი სიტყვაც კი არ უთქვამს ჩემთვის”. 64 წლის მალხაზ ჯ-შვილი სამართალდამცველებმა ერთადერთი შვილის მკვლელობის ბრალდებით დააკავეს. მის მიმართ სისხლის სამართლის საქმე განზრახ მკვლელობის მუხლით აღიძრა. მამაკაცმა ჩადენილი დანაშაული აღიარა, თუმცა მოგვიანებით, საკუთარი ქმედება მძიმე ემოციური და ფსიქიკური მდგომარეობით ახსნა. მკვლელობა ჯ-შვილების ოჯახში მამა-შვილს შორის არსებულ დაპირისპირებას მოჰყვა. როგორც გამოძიებისთვის გახდა ცნობილი, ინციდენტამდე ორი წლით ადრე, კობა ჯ-შვილმა მამის კუთვნილი სახლი საბუთების გაყალბებით, მამის ნებართვის გარეშე, იპოთეკით დატვირთა და სესხი გამოიტანა. მამაკაცმა თანხა ბიზნესის წამოსაწყებად აიღო, თუმცა ვერც ბიზნესი დაიწყო და ოჯახიც დიდ ვალებში ჩავარდა. მალხაზ ჯ-შვილმა შვილის მიერ აღებული სესხის შესახებ გვიან გაიგო – ამას მამა-შვილს შორის დიდი კონფლიქტი მოჰყვა, მაგრამ მამამ ოჯახი რომ უსახლკაროდ არ დაეტოვებინა, პროცენტების გადახდა საკუთარ თავზე აიღო. მოგვიანებით, ოჯახს ვალის გადახდა ძალიან გაუჭირდა. მეორე მხარემ სასამართლოში იჩივლა და ოჯახმა ბინა დაკარგა. უსახლკაროდ დარჩენილ ორ მცირეწლოვან ბავშვს, ხანდაზმულ მამაკაცს და ახალგაზრდა ცოლ-ქმარს ბინიდან გამოსახლების საფრთხე დაემუქრათ. მეზობლების განცხადებით, მალხაზს შვილისთვის უთქვამს: ამ სახლიდან ცოცხალი თავით არ გავალ, მკვდარს თუ გამიტანენო. როგორც გამოძიების მასალებით გახდა ცნობილი, იმ დღეს, როდესაც ჯ-შვილების ოჯახში საშინელი ტრაგედია დატრიალდა, მალხაზ ჯ-შვილს დილით შეატყობინეს, რომ ორ დღეში სახლი უნდა დაეცალათ. აღელვებულ მამაკაცს პირველი კონფლიქტი რძალთან მოუხდა, ქალს ის მეუღლის წაქეზებაში ადანაშაულებდა – შენ გააგიჟე ჩემი შვილი, თორემ თვითონ ამ სახლს არ დაკარგავდაო და ფიზიკური შეუარცხყოფა მიუყენებია. მამამთილის მიერ ნაცემმა ქალმა საღამოს ქმარს მომხდარის შესახებ უამბო და საჩხუბრად წააქეზა. ამის შესახებ თვითმხილველმა ნატალია ქ-შვილმა სამართალდამცველებთან მიცემულ ჩვენებაში აღნიშნა: „პირადად მე შევესწარი როგორ მოუყვა ნანა თავის ქმარს მომხადრის შესახებ. კობა ოდნავ ნასვამი იყო და ნანამ შეუარცხყოფაც კი მიაყენა: შენ კაცი ხარ, მამაშენი შენს ცოლს რეებს უბადავსო, – უთხრა. ამ კაცს ნუ მომაკვლევინებო, – ასეთი იყო კობას პასუხი, რაზედაც ნანამ უთხრა: ცოტა ადრე რომ მომკვდარიყო, ჩვენ უკეთესად ვიცხოვრებდითო.” ოპერატიულ სამძებრო ღონისძიებებით დადგინდა, რომ საღამოს სახლში დაბრუნებული მალხაზი ჩხუბში შვილმა და რძალმა გამოიწვიეს. კობა ჯ-შვილმა მამას ჯერ აგინა, შემდეგ კი სახლიდან გაგდება დაუპირა. ჩხუბში ნანა ქ-ძეც ჩაერთო, რომელმაც მამამთილს უშვერი სიტყვებით მიმართა. სიტყვიერი შეურაცხყოფა ფიზიკურ დაპირისპირებაში გადაიზარდა. როგორც მოგვიანებით, გამოძიებისთვის გახდა ცნობილი, ჩხუბში შვილმა დანა მოუღერა მამას, ამის შესახებ ბრალდებულს მიცემულ ჩვენებაში არაფერი უთქვამს. თუმცა, ეს დაადასტურა ერთ-ერთმა მეზობელმა. მან განაცხადა, რომ მკვლელობის შემდეგ სახლში შესულმა დერეფანში დანა შენიშნა და ისე, რომ არც გაუცნობიერებია, დანა ნაკვეთის მიმართულებით მოისროლა. შემთხვევის ადგილზე დანის არსებობა კობას მეუღლემაც აღიარა გამოჯანმრთელებისთანავე მიცემულ პირველ ჩვენებაში. ჩხუბი დანით შეირაღებულმა მისმა ქმარმა წამოიწყო. მისი ჩვენების მიხედვით: „მალხაზ ჯ-შვილი დერეფნიდან თავის ოთახში შევიდა და სანადირო თოფი გამოიტანა. მოულოდნელად მან თოფიდან შვილის მიმართულებით ორჯერ ისროლა. კობამ მამას ხელში თოფი რომ დაუნახა, სთხოვა: დააგდე ეგ თოფი, ნუ მომკლავო, მაგრამ ამის თქმა და გასროლა ერთი იყო. ძირს დავარდნილი კობა რომ დავინახე, მისკენ გავიქეცი. სწორედ ამ დროს მესროლა თოფი ზურგში.” იმ გარემოებამ, რომ კობა ჯ-შვილს ხელში დანა ეჭირა, გამოძიების მიმართულება შეცვალა. თუმცა, დაკავებულმა მამამ შვილის მიერ დანის გამოყენების მცდელობის ფაქტი ბოლომდე არ აღიარა. სასამართლომ მალხაზ ჯ-შვილი დამნაშავედ ცნო შვილის მკვლელობის და რძლის, ნანა ქ-ძისთვის სხეულის მძიმე დაზიანებების მიყენებისთვის. შემამსუბუქებელ გარემოებად იქნა მიჩნეული მისი სულიერი მდგომარეობა და გამოძიების მიერ დადასტურებული ფაქტი, რომ შვილი მამას დანით დაემუქრა. ამის გათვალისწინებით, მალხაზ ჯ-შვილს ათი წლით თავისუფლების აღკვეთა მიუსაჯა.


text: 7 მაისი — გრიგორიანული კალენდრის 127-ე დღე (ნაკიან წლებში - 128-ე დღე). წლის ბოლომდე დარჩენილია 238 დღე. დღის მოვლენები 558 : კონსტატინოპოლში აია-სოფიას გუმბათი ჩამოინგრა. იუსტინიანე I-ის ბრძანებით დაუყოვნებლივ იწყებენ მის მშენებლობას. 1516 : ჩრდილოეთ ამერიკაში დაწესდა ინკვიზიცია. 1274 : საფრანგეთში ლიონის მეორე კრება გაიხსნა პაპის არჩევის რეგულირებისთვის. 1348 : პრაღის უნივერსიტეტი დაფუძნდა. 1429 : ჟანა დ'არკი ორლეანის ალყას ასრულებს. გამარჯვება გადამწყვეტი გახდა ასწლიანი ომისთვის. 1664 : ლუი XIV ვერსალის სასახლეს ხსნის. 1682 : რუსეთის მეფედ არჩეულ იქნა პეტრე I. 1697 : სტოკჰოლმის სამეფო ციხესიმაგრე ხანძარმა გაანადგურა. 1755 : ოფიციალურად გაიხსნა მოსკოვის უნივერსიტეტი. 1824 : ბეთჰოვენის მეცხრე სიმფონიის პრემიერა გაიმართა ვენაში, ავსტრია, მიხაელ უმლაუფის დირიჟორობით. 1832 : ლონდონის ხელშეკრულებით საბერძნეთი დამოუკიდებლად ცნეს. მის მეფედ აირჩა ბავარიის პრინცი ოტო ვიტელსბახელი. 1875 : გაფორმდა რუსეთ-იაპონიის ხელშეკრულება ტერიტორიების გაცვლის შესახებ - იაპონიას გადაეცა კურილიის კუნძულები კუნძულ სახალინზე პრეტენზიების უარყოფის სანაცვლოდ. 1895 : სანქტ-პეტერბურგში ალექსანდრე პოპოვმა რუსეთის ფიზიკა-ქიმიის საზოგადოებას წარუდგინა მისი გამოგონება - მსოფლიოში პირველი რადიომიმღები. საბჭოთა კავშირში ეს დღე რადიოს დღედ აღინიშნებოდა. 1920 : მოსკოვის ხელშეკრულება (1920): საბჭოთა რუსეთმა ცნო საქართველოს დემოკრატიული რესპუბლიკა, თუმცა ექვს თვეში მისი ანექსია მოახდინა. 1920 : კიევის აღება: პოლონეთის ძალები იოზეფ პილსუდკისა და ედვარდ რიდზ-სმიგლის მეთაურობით ეხმარებიან უკრაინის მცირერიცხოვან ჯარს კიევის აღებაში. მოიერიშეები ერთ თვეში წითელმა არმიამ განდევნა. 1954 : საფრანგეთის ჯარებმა კაპიტულაცია გამოაცხადეს ვიეტნამში. 1946 : დაარსდა ელექტროტექნიკური კომპანია „სონი“. 1948 : ევროპის საბჭო დაარსდა ჰააგის კონგრესზე. 1960 : სსრ კავშირის უმაღლესი საბჭოს პრეზიდიუმის თავმჯდომარედ არჩეულ იქნა ლ. ბრეჟნევი. 1992 : კოსმოსური შატლი ენდევორის გაშვება განხორციელდა. 1998 : ისტორიაში უდიდესი ინდუსტრიული გაერთიანება: მერსედეს-ბენცი ყიდულობს კრაისლერს $40 მილიარდად და ქმნის დაიმლერ-კრაისლერს. 1999 : პაპი იოანე პავლე II რუმინეთში ჩადის, რითაც პირველი პაპი გახდა, რომელმაც აღმოსავლეთ მართლმადიდებლური ქვეყანა მოინახულა დიდი სქიზმის შემდეგ (1054). 1999 : გვინეა-ბისაუს პრეზიდენტი ჟოან ბერნარდო ვიეირა გადააყენეს სამხედრო გადატრიალებით. 2000 : გაიმართა რუსეთის ახლად არჩეული პრეზიდენტის ვ.პუტინის ინაუგურაცია. 2007 : ნასას განცხადებით აღმოჩენილია SN 2006gy, ზეახალი ვარსკვლავი ისტორიაში დღემდე დაფიქსირებული უდიდესი აბსოლუტური სიკაშკაშით. 2011 : ფილიპინელმა მოკრივემ მენი პაკიაომ მკო-ს ჩემპიონობა შეინარჩუნა მეორე საშუალო წონით კატეგორიაში შეინ მოსლის დამარცხებით. 2011 : ვლადიმერ პუტინმა 4 წლის შემდეგ კვლავ დაიკავა რუსეთის ფედერაციის პრეზიდენტის პოსტი. 2014 : ტაილანდის საკონსტიტუციო სასამართლომ პრემიერ-მინისტრი იინგლაკ ჩინავატი გადააყენა და მის ნაცვლად ნივათჰუმრონგ ბუნსონპაისანი დანიშნა. 2017 : საფრანგეთის საპრეზიდენტო არჩევნებში, ამომრჩეველთა ხმების უმრავლესობით, ემანუელ მაკრონმა გაიმარჯვა. ამ დღეს დაბადებულნი 1833 : ბრამსი, იოჰანეს — გერმანელი კომპოზიტორი და პიანისტი. 1851 : ჰარნაკი, ადოლფ — გერმანელი თეოლოგი. 1840 : ჩაიკოვსკი, პეტრე — რუსი კომპოზიტორი. 1894 : ყუშიტაშვილი, ვასილ — ქართველი რეჟისორი და პედაგოგი. 1901 : გერი კუპერი — ამერიკელი მსახიობი. (გ. 1961) ამ დღეს გარდაცვლილნი 1014 : ბაგრატ III — გაერთიანებული ფეოდალური საქართველოს პირველი მეფე 1682 : თედორე III — რუსეთის მეფე. 1890 : ნეიზმითი, ჯეიმზ — ინგლისელი ინჟინერი. 1970 : სუძუკი მოსაბურო — იაპონიის სოციალისტური-დემოკრატიული მოძრაობის მოღვაწე. 2013 : რეი ჰარიჰაუზენი — ამერიკელი ვიზუალური ეფექტების შემქმნელი, მწერალი, ანიმატორი და პროდიუსერი. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: საბა სტრატილატი და მასთან 70 მხედარი პასიკრატე და ვალენტინი მოწამენი: ევსევი, ნეონი, ლეონტი, ლონგინოზი და სხვანი თომა სალოსი ელისაბედ საკვირველთმოქმედი აგრეთვე: რუსეთი - რადიოს დღე. იხილეთ აგრეთვე სხვა თვეები 0507


მე არავისი აღარ ვენდობი: არც პოლიტიკოსებს, არც მილიარდერებს და არც ფილოსოფოსებს. მათ ყველას დაახლოვებით ერთნაირად ესმით სახელმწიფო. მე კი სრულიად სხვანაირად, ჩემთვის სახელმწიფო კულტურის უზენაესობაა, სანამ ამას არ ვაღიარებთ ადამიანის უზენაესობის ისევე არ ექნება ფასი როგორც არ ქონდა საბჭოთა კავშირში - მიუხედავად იმისა მისი ხმაურიანი ოფიციალური დეკლარაციებისა და ლოზუნგებისა.


წმიდა პავლეს თავდაპირველი სახელი იყო სავლე. იგი დაბადებული იყო ქალაქ ტარსუში, რომელიც განთქმული იყო თავისი ბერძნული აკადემიით და განათლებული მცხოვრებლებით. შემდგომში სავლემ საკუთარი განათლება სრულყო იერუსალიმში, მაშინდელ გამოჩენილ რაბინ გამალიელთან. გულისხმიერი ჭაბუკი მშვენივრად განისწავლა მოსეს სჯულში და, როგორც ფარისეველი, მისი მტკიცე აღმსრულებელი შეიქნა. აქვე შეისწავლა მან მეკარვეობა, რაც მომავალში ეხმარებოდა მას საკუთარი შრომით საარსებო პურის მოპოვებაში.


text: რიგით მერვე... | GCF | Georgian Chess Federation Home >Blogs >Sophie Nikoladze's blog >რიგით მერვე... კვირას, 24 მაისს, საქართველოს ჭადრაკის ფედერაციის ეგიდით გამართულ მორიგ, დახურულ ტურნირზე, საჭადრაკო თაღლითობის წინააღმდეგ ბრძოლის მიზნით დებულებაში განხორციელდა ცვლილება - მხოლოდ ის მოჭადრაკეები მიიღებენ ფულად პრიზებს, რომლებიც ტურნირის მსვლელობის დროს სრულად ჩაერთვებიან ვიდეო ჯგუფში Zoom - ის მეშვეობით. საჭადრაკო პლატფორმაზე: chess.com გამართული რიგით მერვე დახურული ტურნირი ელვისებურ ჭადრაკში საერთაშორისო ოსტატ ბაჩანა მორჩიაშვილის გამარჯვებით დასრულდა. ვინაიდან, მორჩიაშვილი Zoom-ში არ იყო ჩართული, ტურნირის გამარჯვებულად საერთაშორისო დიდოსტატი, მერაბ გაგუნაშვილი გამოცხადდა. გაგუნაშვილმა 6-დან 4 ქულა დააგროვა და პირველობა დავით მაღალაშვილსა და დიანა ლომაისთან ერთად გაინაწილა.დამატებითი მაჩვენებლებით მეორე ადგილზე მაღალაშვილი, ხოლო მესამეზე ლომაია გავიდა.ვინაიდან, ლომაიამ ქალთა შორის საუკეთესო შედეგი აჩვენა და შესაბამისი პრიზითაც დაჯილდოვდა, ვაჟთა მესამე პრიზი მეოთხე ადგილზე გასულმა ნიკოლოზ პეტრიაშვილმა დაისაკუთრა.


text: საკუთარი სახელი თამარი შეიძლება აღნიშნავდეს ერთ-ერთ შემდეგ პიროვნებათაგანს: თამარ ბატონიშვილი — ერეკლე მეფის შვილიშვილი თამარ მეფე — საქართველოს მეფე თამარი (გურჯი-ხათუნი) — საქართველოს მეფის რუსუდანის ასული თამარი (თეიმურაზ II-ის მეუღლე) — ვახტანგ VI-ის ასული იხილეთ აგრეთვე თამარი (სახელი) — ქალის სახელი თამარი (ცთომილი) — ცთომილი


text: 2 აპრილი — გრიგორიანული კალენდრის 92-ე დღე (ნაკიან წლებში — 93–ე დღე). წლის ბოლომდე დარჩენილია 273 დღე. დღის მოვლენები 1513 : ხუან პონსე დე ლეონმა აღმოაჩინა ფლორიდა 1930 : ჰაილე სელასიე I გამოცხადდა ეთიოპიის იმპერატორად 1965: ბრაზილიაში შეიქმნა მთელს ლათინურ ამერიკაში უდიდესი სამაუწყებლო კომპანია Globo TV. 1982 : დაიწყო ბრიტანულ-არგენტინული შეირაღებული კონფლიქტი ფოლკლენდის კუნძულების გამო 2004 : ნატოში ახალი წევრები მიიღეს: ბულგარეთი, ესტონეთი, ლატვია, ლიეტუვა, რუმინეთი, სლოვაკეთი და სლოვენია. 2009 : ალბანეთი და ხორვატია ნატოს სამხედრო ალიანსის ოფიციალური წევრები გახდნენ. 2012 : უნგრეთის პრეზიდენტი პალ შმიტი პლაგიატის სკანდალის გამო თანამდებობიდან გადადგა. 2017 : ალექსანდრ ვუჩიჩი სერბეთის პრეზიდენტად აირჩიეს. 2019 : ალჟირის პრეზიდენტი აბდელაზიზ ბუტეფლიკა საპროტესტო აქციების ფონზე გადადგა და პრეზიდენტის მოვალეობას აბდელქადერ ბენსალაჰი ასრულებს. 2023 : მონტენეგროს საპრეზიდენტო არჩევნებში იაკოვ მილატოვიჩი იმარჯვებს. ფინეთის საპარლამენტო არჩევნებში პეტერი ორპოს ოპოზიციური პარტია ნაციონალური კოალიცია იმარჯვებს. ამ დღეს დაბადებულნი 742 : კარლოს დიდი — ფრანკთა მეფე და საღვთო რომის იმპერატორი 1545 : ვალუა, ელიზაბეტ — საფრანგეთის პრინცესა და ესპანეთის დედოფალი, ფილიპე II-ის მესამე ცოლი 1653 : ჯორჯ დანიელი — დანიის მეფე ფრედერიკ III-ის ვაჟი, დიდი ბრიტანეთის დედოფალ ანას ქმარი 1725 : კაზანოვა, ჯოვანი ჯაკომო — იტალიელი მწერალი 1805 : ანდერსენი, ჰანს კრისტიან — დანიელი მწერალი 1818 : კრისტიან IX — დანიის მეფე, გლუქსბურგთა დინასტიის დამაარსებელი 1895 : ტაბიძე, ტიციან — ქართველი სიმბოლისტი პოეტი, მწერალი, „ცისფერყანწელთა“ მოძრაობის ერთ-ერთი დამაარსებელი. 1914 : გინესი, ალეკ — ინგლისელი მსახიობი და რეჟისორი 1926 : ბრებჰემი, ჯეკ — ავსტრალიელი სპორტსმენი 1927 : პუშკაში, ფერენც — უნგრელი სპორტსმენი 1964 : გამყრელიძე, დავით — პოლიტიკური გაერთიანება „ახალი მემარჯვენეების“ თავმჯდომარე ამ დღეს გარდაცვლილნი 1118 : ბალდუინ I — იერუსალიმის მეფე და ედესის გრაფი 1272 : რიჩარდ კორნუოლელი — გერმანიის მეფე 1305 : ჟანა I — საფრანგეთისა და ნავარის დედოფალი 1380 : ფერდინანდ I — არაგონისა და სიცილიის მეფე 1640 : ფლემინგი, პაულ — გერმანელი პოეტი 1657 : ფერდინანდ III — საღვთო რომის იმპერატორი 1872 : მორზე, სემიუელ — ამერიკელი გამომგონებელი 1883 : ორბელიანი, გრიგოლ — ქართველი პოეტი 1914 : ჰაიზე, პაულ ფონ — გერმანელი მწერალი 1952 : ლიო, ბერნარ — ფრანგი ასტროფიზიკოსი 1974 : პომპიდუ, ჟორჟ — საფრანგეთის პრეზიდენტი 1980: ალექსანდრე ოპარინი — საბჭოთა ბიოკიმიკოსი (დ. 1894) 2005 : იოანე პავლე II — რომის პაპი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ღირსნი მამანი, წმინდა საბას მონასტერში სარკინოზთაგან მოწყვეტილნი წმინდა ფოტინე და ძენი მისნი, ბიქტორი და იოსია და დედანი: ანატოლია, ფოტო, ფოტიდა, პარასკევა, კირიკია, დომნინა და მოწამე სებასტიანე წმიდა ქალწულმოწამენი: ალექსანდრა, ევფრასია, კლავდი, მატრონა, იულიანა, ეფემია და თეოდორა ნიკიტა აღმსარებელი აგრეთვე: მსოფლიო : ბავშვთა წიგნის საერთაშორისო დღე იხილეთ აგრეთვე სხვა თვეები 0402


ოპოზიციის წარმომადგენლის თქმით, „ქართული ოცნებისთვის“ გენერლის მიმართვა, რომ არ შეიძლება ქვეყანას ჰყავდეს ისეთი პრეზიდენტი, რომელიც საქართველოს ომის დაწყებაში ადანაშაულებს, მიუღებელი აღმოჩნდა.


Marca.ge - ხვიჩა კვარაცხელიას აგენტი მამუკა ჯუღელი მალე შეხვდება “აიაქსის” სპორტულ დირექტორ მარკ ოვერმარსს ხვიჩა კვარაცხელიას აგენტი მამუკა ჯუღელი მალე შეხვდება “აიაქსის” სპორტულ დირექტორ მარკ ოვერმარსს შალვა ქობალია აპრილი 14, 2021 1 min read სპორტ-ექსპრესი: კვარაცხელიას აიაქსში არველაძე ლობირებს!.. რატომ არის ამსტერდამული გრანდი იდეალური ვარიანტი ხვიჩასთვისაც და რუბინისთვისაც? “სპორტ-ექსპრესმა” საინტერესო წერილი გამოაქვეყნა ხვიჩა კვარაცხელიაზე, რომლითაც ამსტერდამის “აიაქსი” დაინტერესდა. გამოცემის ცნობით, 20 წლის ქართველ ტალანტს ქართული ფეხბურთის ლეგენდები ლობირებენ... როგორც “სპორტ-ექსპრესისთვის” გახდა ცნობილი, კვარაცხელიას აგენტი მამუკა ჯუღელი მალე შეხვდება “აიაქსის” სპორტულ დირექტორ მარკ ოვერმარსს. ნიდერლანდური კლუბი დაინტერესებულია, რომ ქართველი ზაფხულის სატრანსფერო პერიოდში შეიძინოს... არველაძე ხვიჩას აიაქსში ლობირებს, კალაძე მილანში ...”გაზაფხულზე მამუკა ჯუღელმა ევროპულ კლუბებთან აქტიური მოლაპარაკებები დაიწყო. მსოფლიო ჩემპიონატის საკვალიფიკაციო ეტაპზე ესპანეთისა და საბერძნეთის ნაკრებთა კარში გატანილი გოლების შემდეგ, კვარაცხელიას მიმართ ინტერესი საგრძნობლად გაიზარდა. ევროპული კლუბების სკაუტებმა და მენეჯერებმა ფეხბურთელი მაღალ ევროპულ დონეზე ნახეს და მისი თამაში შეაფასეს. უკვე ცნობილი იყო “მილანის” დაინტერესების შესახებ – “როსონერის” ყოფილმა ფეხბურთელმა კახა კალაძემ ხვიჩას რეკომენდაცია გაუწია. თავის დროზე, ქართველმა მცველმა ევროპაში დიდი კარიერა აიწყო და ჯუღელთან კონტაქტში ფეხბურთელს “მილანის” ხელმძღვანელობასთან ლობირებს. იგივე სერიიდან არის შეხვედრა “აიაქსის” ხელმძღვანელობასთან. “სპორტ-ექსპრესის” ინფორმაციით, ამსტერდამული გრანდის ყოფილი ფეხბურთელი შოთა არველაძე ეხმარება ფეხბურთელის აგენტს “აიაქსის” ხელმძღვანელობასთან შეხვედრაში. ვეტერან ქართველ ფეხბურთელს ასევე სურს, კვარაცხელიას ევროპაში გადასვლაში დაეხმაროს და ურჩევს მას “აიაქსში” გადასვლას, სადაც თავად ითამაშა 90-იანი წლების ბოლოს. გაითვალისწინეთ, რომ “რუბინის” ოფისში ჯერ არანაირი ოფიციალური წინადადება არ მიუღიათ. ყველა მოლაპარაკება ტარდება კვარაცხელიას აგენტისა და დაინტერესებული კლუბების დონეზე. “რუბინმა” ახლახან გამოაცხადა, რომ მზად არის, ფეხბურთელი ზაფხულში ღირსეული კომპენსაციის საფასურად გაუშვას. რუბინი კვარაცხელიაში 20 მილიონ ევროს ითხოვს “სპორტ-ექსპრესის” ცნობით, “რუბინი” მზადაა, კვარაცხელია 20 მილიონ ევროდ ან მეტად გაყიდოს. ასეთი სურვილი გამოთქვა მამუკა ჯუღელმა, რომელიც ზაფხულში კლიენტის ევროპულ კლუბში გადაყვანას გეგმავს. კვარაცხელიას წასვლა ძალიან სავარაუდოა, თუ სერიოზული ტრავმის სახით რაიმე ფორსმაჟორი არ მოხდა. “რუბინი” უკვე მზადაა, რომ ფეხბურთელმა ზაფხულში გუნდი დატოვოს. ყაზანელები ევროასპარეზზე გასასვლელად იბრძვიან. სავარაუდოდ, ლეონიდ სლუცკის გუნდი კონფერენსლიგაზე მოხვდება, კვარაცხელიას კი ჩემპიონთა ლიგაში თამაში სურს. გაუგებარია, “რუბინი” ტიტულების მოსაპოვებლად როდის იბრძოლებს. ისინი დაინტერსებულნი არიან, ხვიჩა გადავიდეს გუნდში, სადაც რეგულარულად ითამაშებს და პროგრესს გააგრძელებს. “რუბინს” შეუძლია, შეცვალოს კვარაცხელია მაღალხარისხიანი სელექციის განყოფილების დახმარებით, რომელმაც გუნდისთვის უკვე მრავალი კარგი შემსრულებელი იპოვა. ქართველის ტრანსფერიდან მიღებული თანხა საშუალებას მისცემს “რუბინს”, თვისობრივად გაძლიერდეს და მომავალ სეზონში მედლებისთვის იბრძოლოს. რატომ არის აიაქსი იდეალური ვარიანტი? “აიაქსი” არის კლუბი, სადაც ხვიჩას დიდი შანსი ექნება, თავი ბრწყინვალედ წარმოაჩინოს. პირველი, გუნდის თამაშის სტილი ნიშნავს, რომ ქართველს თავდასხმაში თავისი უნარების დემონსტრირებისთვის უფრო მეტი შესაძლებლობა გაუჩნდება. მეორეც, ლიგა თავად კვარაცხელიას შეეფერება, რომელიც დრიბლინგზე მიდის და თამაშს ამძაფრებს. მესამე, ევროპის 5 საუკეთესო ჩემპიონატის დიდ კლუბში გადასასვლელად ჯერ სწორედ ნიდერლანდებში თამაშია სასარგებლო. აქ მოვიყვანთ იმ ფეხბურთელების სიას, რომლებიც ბოლო ორი წლის განმავლობაში ერედივიზიეში წარმატებული სეზონის შემდეგ უკეთეს ლიგებში დაწინაურდნენ: ირვინგ ლოსანო (პსვ-დან ნაპოლიში), სერჟინიო დესტი (აიაქსიდან ბარსელონაში), ლუკ დე იონგი (პსვ-დან სევილიაში), დონი ვან დე ბეეკი (აიაქსიდან მანჩესტერ იუნაიტედში), ჰაკიმ ზიეჩი (აიაქსიდან ჩელსიში), სტივენ ბერგვიინი (პსვ-დან ტოტენჰემში), ფრენკ დე იონგი (აიაქსიდან ბარსელონაში), მატიას დე ლიხტი (აიაქსიდან იუვენტუსში). არ არის გამორიცხული, რომ ზაფხულში “აიაქსი” ლიდერებს შეელიოს: კლუბი შეიძლება დატოვონ ბრაზილიელმა ენტონიმ (8 გოლი და 8 საგოლე პასი სეზონში) და დუშან ტადიჩმა (14 გოლი და 13 საგოლე პასი). ესე იგი, ამსტერდამელები მათ შემცვლელებს უკვე ეძებენ, რადგან კვარაცხელიაზე მოლაპარაკებები დაიწყო. “აიაქსისთვის” 20 მილიონი ევრო ნამდვილად სერიოზული თანხაა, მაგრამ კლუბმა ზამთარში 22.5 მილიონ ევროდ იყიდა ფორვარდი სებასტიან ალე. ანუ, “აიაქსმა” უკვე აჩვენა, რომ მზადაა, გადაიხადოს ის ფული, რასაც “რუბინი” კვარაცხელიაში მოსთხოვს. მნიშვნელოვანი ნიუანსია ის, რომ კონტრაქტში შემდგომი გაყიდვიდან პროცენტის პუნქტის შეტანაა დაგეგმილი – საუბარია დაახლოებით 20%-ზე. ამიტომ, ყაზანური კლუბისთვის, “აიაქსის” ვარიანტი თითქმის იდეალურია მისი ბიზნესმოდელის გამო. 2019/20 წლების სეზონის შემდეგ ამსტერდამელებმა ფეხბურთელების გაყიდვაში 327 მილიონი ევრო მიიღეს. ანუ კლუბი მიზნად ისახავს შემდგომში ხვიჩას კიდევ უფრო მომგებიან რეალიზაციას და შეეცდება, მისი ტრანსფერი უფრო მეტ თანხად განახორციელოს. ეს ფუნდამენტური განსხვავებაა “მილანისგან”, რომელიც ბოლო წლების განმავლობაში ამდენ ფულს ტრანსფერებზე ვერ შოულობდა. არ არის გამორიცხული, რომ ყაზანელებმა ამ გარიგებით დამატებით 8-10 მილიონი ევროს შოვნა შეძლონ”, – წერს “სპორტ-ექსპრესი”. ჯაბა კანკავა ზედიზედ მეორედ,,ვალენსიის” საუკეთესო მოთამაშედ აღიარეს ფირუზ კანთელაძე ,,ნორჩი დინამოელი” – დან თბილისის ,,დინამოს” მცველობამდე 1 thought on “ხვიჩა კვარაცხელიას აგენტი მამუკა ჯუღელი მალე შეხვდება “აიაქსის” სპორტულ დირექტორ მარკ ოვერმარსს” One Nine Elms ამბობს: სექტემბერი 30, 2021 7:59 am-ში fantastic and outstanding blog. I actually wish to thanks, for offering us better info.


ტაიმზ-სკვერი ტაიმზ-სკვერი (ინგლ. Times Square) — მანჰეტენის (ნიუ-იორკი) ერთ-ერთი უბანი, ცენტრით 42-ე ქუჩისა და ბროდვეის გადაკვეთაზე, რომელსაც სახელი ერთ დროს ნიუ-იორკ ტაიმზის შტაბ-ბინის მდებარეობის გამო დაერქვა. უბანი მოიცავს ბლოკებს მე-6 და მე-9 ავენიუებს შორის აღმოსავლეთიდან დასავლეთზე და 39-ე და 52-ე ქუჩებს შორის სამხრეთიდან ჩრდილოეთზე. ის შეადგენს მიდტაუნ-მანჰეტენის კომერციული ზონის დასავლეთის ნაწილს. ისტორია[რედაქტირება | წყაროს რედაქტირება] ნიუ-იორკ ტაიმზის გამომცემელმა ადოლფ ოხსმა გაზეთის საოპერაციო ნაწილი ახალ შენობაში გადაიტანა 42-ე ქუჩაზე ადგილზე, რომელიც იმ დროს ცნობილი იყო, როგორც ლონგაქრის მოედანი. ოხსმა დაიყოლია ქალაქის მერი ჯორჯ მაკკლელანი ამ ადგილას მეტროს სადგური აეშენებინა და მოედნისთვის კი "ტაიმზ-სკვერი" დაერქვა. 1904 წლის 8 აპრილს საზეიმო ცერემონიალზე მერმა მაკკლელანმა ამ მოედანს ოფიციალურად "ტაიმზ-სკვერი" დაარქვა. სამ კვირაში 46-ე ქუჩისა და ბროდვეის კუთხეში მდებარე ბანკის შენობაზე პირველი სარეკლამო პანო გამოჩნდა. ტაიმზი ყოფილი შენობიდან 1913 წელს გადავიდა, თუმცა ეს უბანი არ მიუტოვებია. ცათამბჯენი, რომელსაც ადრე "ელაიდ ქემიკალ ბილდინგი" ერქვა, ხოლო ამჟამად ცნობილია როგორც #1 ტაიმზ-სკვერი, ყოველწლიურად ნიუ-იორკის ახალი წლის მთავარი საზეიმო ცერემონიალის - საახალწლო ბურთის ვარდნის ადგილია. 1907 წლის 31 დეკემბერს ახალი წლის აღმნიშვნელი ბურთი პირველად იქნა ჩამოგდებული ტაიმზ-სკვერზე და მას შემდეგ ის ნიუ-იორკის საახალწლო ზეიმის მთავარ შემადგენელ ნაწილად იქცა. ამ ღამეს ასობით ათასი ადამიანი იკრიბება მოედანზე უოტერფორდის კრისტალის ბურთის შენობის ქიმზე ჩამოსვლის საყურებლად. რესურსები ინტერნეტში[რედაქტირება | წყაროს რედაქტირება]


text: მთიანი ყარაბაღი (, ) — ისტორიული რეგიონი ამიერკავკასიაში. 1923 წელს შეიქმნა ავტონომიური ოლქი აზერბაიჯანის შემადგენლობაში. ფართობი — 4,400 კმ2. მოსახლეობა — 146 ათასი, კონფლიქტამდე ძირითადად ცხოვრობდნენ სომხები და აზერბაიჯანელები. ამჟამად მხოლოდ სომხები არიან დარჩენილი. დედაქალაქი — სტეპანაკერტი (აზერბაიჯანულად — ხანქენდი). ეტიმოლოგია სიტყვა „ყარაბაღი“ ორი სიტყვის შეერთებით არის შექმნილი, — „ყარა“-სა და „ბაღ“-ისგან, — რომლებიც, შესაბამისად, თურქული და სპარსული წარმოშობისაა და ნიშნავს „შავ ბაღს“. სახელწოდება პირველად XIII-XIV საუკუნეების ქართულ და სპარსულ წყაროებში გვხვდება. იხილეთ აგრეთვე მთიანი ყარაბაღის რესპუბლიკა რესურსები ინტერნეტში Articles and Photography on Artsakh (Nagorno-Karabakh) from UK Photojournalist Russell Pollard All UN Security Council resolutions on Nagorno-Karabakh, courtesy U.S. State department Nagorno-Karabakh Agreement of 2 November 2008 Article on the Dec. 10 Referendum from Russia Profile სქოლიო აზერბაიჯანი აზერბაიჯანის რეგიონები


მორიგი უბედური შემთხვევა საფეხბურთო მოედანზე - იტალიური ლივორნოს ფეხბურთელი პიერმარიო მოროზინი თამაშის დროს გულის შეტევით გარდაიცვალა. სერია "ბე"-ში პესკარსა და ლივორნოს შორის მიმდინარე შეხვედრის 31-ე წუთზე სტუმარი გუნდის 25 წლის ნახევარმცველი მინდორზე უგონოდ დაეცა. მიზეზი გულის შეტევა იყო. თამაშს ტრიბუნიდან თვალს პესკარას საავადმყოფოს მთავარი კარდიოლოგი ადევნებდა, რომელმაც ფეხბურთელის გადარჩენა სცადა. მოროზინი უახლოეს ჰოსპიტალში გადაიყვანეს, მაგრამ საავადმყოფოში მიყვანამდე გარდაიცვალა. პიერმარიო მოროზინი საფეხბურთო კლუბ უდინეზეს საკუთრება იყო და ლივორნოში არენდის წესით თამაშობდა.


ქირავდება 350 m2 საკუთარი სახლი ლისის ტბაზე - Realtor.ge ქირავდება 350 m2 საკუთარი სახლი ლისის ტბაზე თარიღი 29.01.2019 6603 / 18.86 m2 შეკითხვა ბროკერს! მოგესალმებით, www.realtor.ge ზე ვნახე განცხადება ქირავდება 350 m2 საკუთარი სახლი ლისის ტბაზე . გთხოვთ მომაწოდოთ დეტალური ინფორმაცია ამ განცხადების შესახებ. გმადლობთ. ID 10042340 264130 / 733.7 m2 ID 10108805 581086 / 683.62 m2 იყიდება 850 m2 საკუთარი სახლი საბურთალოზე 1848910 / 3851.89 m2 9245 / 19.26 m2 477000 / 2650.00 m2 4000 / 22.22 m2 7924 / 14.4 m2 7924 / 19.57 m2 4754 / 23.77 m2


text: საქართველოს ციხეები დატოვეს პოლიტპატიმრის სტატუსის მქონე პირებმა იანვარი 13, 2013 დღეს, 10:00-11:00 საათამდე საქართველოში ციხეები დატოვეს პოლიტმატიმრის სტატუსის მქონე პირებმა. ისინი გათავისუფლდნენ მას შემდეგ, რაც საქართველოს პარლამენტის თავმჯდომარემ, დავით უსუფაშვილმა 12 იანვარს ხელი მოაწერა კანონს ამნისტიის შესახებ. დღევანდელ დღეს "ისტორიული" უწოდა სახალხო დამცველმა უჩა ნანუაშვილმა. ნანუაშვილი პოლიტპატიმრების გათავისუფლების პროცესს დაესწრო გლდანის N8-ე საპყრობილესთან, საიდანაც 70 პოლიტპატიმარი გამოუშვეს. ნანუაშვილი აღნიშნავს აგრეთვე, რომ გათავისუფლებულებზე ზრუნვა უნდა გაგრძელდეს, რომ მას სჭირდებათ ფსიქოსოციალური, სამედიცინო რეაბილიტაცია, დახმარება სახელმწიფოს მხრიდან.საქართველოს პარლამენტმა 5 დეკემბერს მიღებული დადგენილებით, 190 ადამიანით განსაზღვრა პოლიტპატიმრების რაოდენობა.